**Pumnul cu arginți**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vezi frate pumnul ăsta cu arginți

Ne-a transformat în doi străini în noapte

Acum ce ne mai leagă-s doi părinți

Și crucea vieții ce-o cărăm în spate

Vezi tu, doar timpul e nemuritor

Toată această avuție piere

Prin viață ești un simplu călător

Supus la orice inima îți cere

Ne-am mai certat, ne-am împăcat pe-atunci

Ne-am înjurat de mamă și de tată

Un val se-ascunde între doua stânci

Însă alt val lovindu-te te iartă

Eram copii și așteptam flămânzi

Ca mama să ne pună de mâncare

Ciolanul începeai ca să-l ascunzi

Și-l luai pe-al meu că tu erai mai mare

De multe ori când pâinea se-mpărțea

Tu luai bucata mare ca netotul

Dar mama din bucata ei ea îmi dădea

C-așa e mama îți oferă totul

Dar anii trec...se șterge totu-acum

Speranțe, amintiri și toate cele

Uităm de unde am plecat și cum

Și aspirăm la zborul către stele

Noi doi rămânem atârnați de-un spin

L-avem pe Iuda-n suflet întru-toate

Rămâi cu bine omule străin

Nu-ți sunt dușman, dar nu-ți mai sunt nici frate

Georgian Ionut Zamfira